इससे पहले पुलिस लाइन स्थित उनके सरकारी आवास पर सुबह से ही अफसरों के पहुंचने का सिलसिला शुरू हो गया था। पुलिस लाइन में उन्हें सलामी दी गई। फिर उनकी शव यात्रा पुलिस लाइन से निकल कर करीब पौने 12 बजे बैकुंठ धाम पहुंची। इस शव यात्रा में प्रमुख सचिव गृह अरविन्द कुमार, डीजीपी ओपी सिंह, एडीजी आनन्द कुमार, चन्द्र प्रकाश, राजीव कृष्णा, आईजी सुजीत पाण्डेय, असीम अरुण, डीआईजी लव कुमार, एसएसपी दीपक कुमार समेत कई बड़े अफसर शामिल हुए।